הוועדה המיוחדת לפניות הציבור, כנסת 18, פרוטוקול מספר 111, 2011-06-22 10:00

אורי מקלב: בוקר טוב, אני מקבל בברכה את כל המוזמנים והנוכחים.

אורי מקלב: אנחנו ביקשנו לקיים את הישיבה הזאת בעקבות פניות שהיו לוועדה לפניות הציבור, בהבנה שלנו וגם מתלונות הציבור, על צורת ההתנהלות וההתדיינות והטיפול ברכב שיורד מהכביש, או שנדרש לבדיקה בטיחותית כזו או אחרת.

אורי מקלב: הבנו מתוך הדברים, גם מתוך המסמך של מרכז המחקר והמידע, שיש סך של 38,000 רכבים שמורדים במשך שנה.

אורי מקלב: הם מחולקים לכמה קטגוריות, יש ליקויי בטיחות קלים כמו פנס, צמיג.

אורי מקלב: אדם נעצר כשהפנס שלו לא עובד, או שהצמיג לא תקין, הוא נדרש לתקן אותו ולהגיע ולהוכיח לבוחן תנועה שהליקוי תוקן.

אורי מקלב: הבעיה היא בחלק שהוא צריך להוכיח.

אורי מקלב: ההרגשה שלנו שזה משהו כמעט פיראטי; קובעים ברחובה של עיר, זה מקום המפגש בין בוחן התנועה לנבדק, אומרים בין שעה זאת לשעה זאת, אין גם את מי לשאול, אין עם מי לברר לפני זה, אחרי זה.

אורי מקלב: אדם קיבל דוח או גם דוח וגם הפניה לתיקון, הוא באותו רגע קיבל את זה, לא ידע מה הוא צריך לברר, לאחר חמש דקות, או אחר כך, כשהוא מתחיל להתעורר, הוא לא יודע מה הוא צריך לעשות.

אורי מקלב: לא חס וחלילה שאנחנו רוצים לרפות את ידי המשטרה בלבדוק קלקולים כאלה ברכבים, אנחנו בעד זה, אבל גם המשטרה חייבת לעמוד בפרמטר של שירות לאזרח.

אורי מקלב: אני אביא לכם למשל מקרה אחד ואני אקריא לכם---

יצחק שגב: שהוא היחידי.

יצחק שגב: בשיחה מקדימה עם יושב הראש, שש שנים אני בתפקיד, וזו לא הפעם הראשונה שנפגשנו, בכל מיני הזדמנויות, ולמשרד בתחום תלונות הציבור לא הגיעה אפילו תלונה אחת.

יצחק שגב: בדקתי את עצמי גם כלפי המשטרה וגם אליהם זה לא הגיע.

יצחק שגב: בדיון זוטא שהיה פה, שמענו מגב' קטי מורלי שבעצם יש המון תלונות שמגיעות אליהם כלפי המשטרה והמשטרה לא יודעת בכלל שיש תלונה כזאת.

יצחק שגב: עד לרגע זה לא ראיתי תלונה אחת שאני יכול לעיין בה ולדעת איפה הבעיה.

יצחק שגב: חבר הכנסת, אני מבקש לא להקריא לנו, כי אני רוצה לקחת את התלונה הזאת, ללמוד אותה, אי אפשר ככה.

אורי מקלב: אני רוצה להגיד לך שזה מראה אם זה נכון או לא נכון, גם אם זה מקרה אחד שהיה, השיטה.

רוני לוינגר: מקרה אחד לא מראה על שיטה.

יצחק שגב: מקרה אחד זה שיטה?

יצחק שגב: ממתי זה?

יצחק שגב: איזה מן דבר זה?

אורי מקלב: מר שגב, אנחנו נמצאים בוועדה שלא תמיד אנחנו נגד וזה רק ביקורת, זו לא ועדת ביקורת, זה הוועדה לתלונות הציבור שמציפה נושא ואנחנו מבקשים ללמוד מהפרט לכלל, מהעובדות שידועות לנו אפילו בלי פונה, שאנחנו רוצים ללבן, איך נעשים הדברים, מה שאנחנו שומעים מאזרחים שפונים אלינו, או מציפים תהליך מסוים, או התנהגות מסוימת, ואנחנו רוצים לדון ובאמת לשמוע ממכם איך נעשים הדברים.

יצחק שגב: אפילו אין מסמך מסודר---

אורי מקלב: אבל בסדר, בוא תשמע מה אנחנו שמענו כדי שתוכלו.

אורי מקלב: .. אם תגידו, 'אין לנו תשובה עכשיו, אנחנו צריכים לבדוק את זה', אני אכבד את זה מאוד.

יצחק שגב: אז בוא אומר לך מראש, מבחינתי אני מוכן לשמוע, את התשובות - תן לנו לבדוק, גם מול המשטרה.

אורי מקלב: נשמע ביחד על מה אנחנו מבקשים לשמוע.

יצחק שגב: תשובה שלו זו תשובה של מפקח כללי.

אורי מקלב: מה הסיפור, מה אנחנו רואים, איפה יכולה להיות באמת בעיה אזרחית, צרכנית אפילו, בעיה של שירות.

יצחק שגב: על כמה תלונות מדובר?

אורי מקלב: מר שגב, זה לא קשור לכמות, כמה וכמה.

אורי מקלב: אבל זה לא קשור לכמות.

אורי מקלב: אתה יודע מה?

אורי מקלב: אין שום תלונה, אני בא ואני שמעתי ואני ראיתי דבר כזה ואני מציף , בנוסף מספר אזרח, פונה אליי, לכבוד הוועדה לתלונות הציבור, הוא מספר את תמצית השתלשלות העניינים.

אורי מקלב: הוא אומר; 'ב-21.2.11 נעצרתי בנסיעתי על ידי שוטר תנועה בירושלים.

אורי מקלב: בוחן התנועה שהיה במקום בדק את רכבי ומצא שני ליקויים, תאורה לא תקינה בפנס האחורי וצמיג שהיה לדעתו בלוי ושאלתי 'כיצד ייתכן שהצמיג עבר טסט במכון הרישוי לפני כשלושה חודשים?', ענה שהבוחנים במכון נמצאים מתחת לרכב ולכן הם לא רואים את הצמיג כפי שהוא רואה.

אורי מקלב: ובאמת בדוח כתוב, 'נמצא יבש בדופן'.

אורי מקלב: זה לא משנה.

יצחק שגב: למה לא רלוונטי?

יצחק שגב: הוא אומר שאמרו לו שיבש, ומישהו היה צריך לומר לו שיחליף גם את הצמיגים שם.

אורי מקלב: לא, לא אמרו לו.

יצחק שגב: גם לי אמרו 'יבש' והחלפתי.

אורי מקלב: זה לא העיקר, זה לא הנושא העיקרי.

אורי מקלב: הוא מספר את הסיפור, הוא אומר 'אני שאלתי איך יכול להיות שאתה אומר לי שהצמיג לקוי, לפני שלושה חודשים זה עבר טסט', אז יכול להיות שהתשובה שבתוך השלושה חודשים זה קרה, ויכול להיות, הוא ענה לו מה שהוא ענה לו, זה לא הנושא.

אורי מקלב: אני יכול להגיד לך מקרה אחר שפנו אליי.

אורי מקלב: הוא אמר שזה היה במחסום על יד כביש המנהרות, שוטר עוצר אותו, אומר לו 'תשמע, אתה צריך איזון גלגלים'.

אורי מקלב: הוא אומר לו 'למה?', הוא אומר 'אני ראיתי שאתה צריך איזון גלגלים.

אורי מקלב: תביא, תבוא מחר ל...'.

אורי מקלב: הוא לא פנה אליי על החלק הזה, איך שוטר ראה ועל סמך מה הוא עשה, הוא סיפר שהוא גר בבית"ר ואיפה המקום שהוא היה צריך להגיע כדי להוכיח את זה?

אורי מקלב: באיזה שהוא מקום בים המלח.

אורי מקלב: הוא נסע שעה ורבע נסיעה כדי להוכיח.

אורי מקלב: זה לא משנה למשל אם היה שוטר או לא, ואיפה, איפה, לא במקום מסודר.

אורי מקלב: הנקודה שאנחנו רוצים להציף, האם ההוכחה נעשית בצורה מסודרת, בצורה שיש טלפון, שיש מישהו שאפשר לפנות אליו, יש שעה, יש פקידה, יש משהו.

אורי מקלב: זה דבר שיכול לקרות גם אם זה נכון---

שלומית אבינח: והשעות.

אורי מקלב: הבוחן פסל לאלתר את רישיון הרכב עד תיקון הליקויים.

אורי מקלב: 'זומנתי להגיע יומיים אחר כך, ב-27.2.2011 למגרש בגבעת התחמושת.

אורי מקלב: שום פרטים נוספים לא קיבלתי מהשוטר.

אורי מקלב: ניסיתי להתקשר כדי לקבל מידע ליחידת המשטרה הקשורה לעניין, למספרי הטלפון שקיבלתי ממוקד 100 והם 5391328 ו..., אך איש לא טרח לענות לטלפון.

אורי מקלב: בסוף הגעתי ביום שנקבע בשעה 12:50'.

אורי מקלב: להזכיר שהשוטר הזמין אותו בין 13:00 ל-14:00.

אורי מקלב: 'הגעתי ב-12:50, ואיתרתי על ידי תשאול עוברים ושבים את המקום ששם מדובר'.

אורי מקלב: הוא שאל אנשים שמכירים שם, איפה השוטר הזה, אתם מכירים איזה מקום?

אורי מקלב: הוא בא ולא מצא את המקום.

אורי מקלב: דרך אגב, אני מאוד מזדהה איתו, כשאני הייתי צריך איזה משהו, להגיע לאירוע אחר לפני שבועיים באזור הזה, קשה מאוד להתמצא, זה על קו התפר בין ירושלים המערבית לירושלים המזרחית, אבל נעזוב את זה רגע.

אורי מקלב: 'מדובר במגרש חנייה ללא שום סימון הקשור למשטרת התנועה, בו מחכים הנהגים לבדיקת בוחן התנועה.

אורי מקלב: הזמן שנקבע לי היה בין השעות 1 ל-2, כאמור.

אורי מקלב: חיכיתי מהשעה 12:50 ועד השעה 14:30, יחד עם עוד אנשים שהיו במקום.

אורי מקלב: מצורף בזה מספרי טלפון.

אורי מקלב: בני, חייל שחיכה עם אופנוע לבדיקה', זה מספר הטלפון של החייל.

אורי מקלב: 'משה, ידיד, שהתלווה אליי.

אורי מקלב: הבוחן לא הגיע, אפשר לאמת זאת על ידי תשאול כל הנהגים שזומנו למקום ביום זה ובשעה זאת.

אורי מקלב: בלית ברירה נסעתי ליחידת המשטרה בבניין כלל ברחוב יפו בירושלים.

אורי מקלב: שם נשלחתי מחדר לחדר, עד שהופניתי לחדר שנקרא עתודה'.

אורי מקלב: אני מקריא מהמכתב.

אורי מקלב: 'בחדר דיברתי עם שוטרת, מאוד לא אדיבה, שבתגובה לסיפור שלי אמרה 'מדוע רק אתה הגעת?'.

אורי מקלב: בסוף נשלחתי על ידה, שוטר בשם מיכה ברק, חזרה לגבעת התחמושת, בגלל שלטענתה השוטר נמצא במקום.

אורי מקלב: לשאלתי מה יקרה אם הוא לא יהיה שם, אמרו לי 'אז תחזור אלינו' ולא הסכימו למסור שום מספר טלפון לבירור באופן אישי', דהיינו תתקשרו אליו להגיד לו שאני בדרך, שום דבר.

אורי מקלב: 'הגעתי בשעה 15:50, אינני זוכר בדיוק, השוטר לא היה.

אורי מקלב: עובר אורח שהיה במקום סיפר לי שאכן היה בוחן תנועה שהלך לפני כרבע שעה.

אורי מקלב: נמצא שהבוחן שהיה אמור להגיע בין השעות.

אורי מקלב: .. לא הגיע.

אורי מקלב: כמובן שהיות ולא היה לי רישיון רכב בידי, חזרתי לביתי ללא אפשרות להמשיך לנוע בדרכים, מכיוון שלא יכולתי לסדר.

אורי מקלב: במצב זה פניתי למשרדכם ואז נקבעה לי על ידכם פגישה עם בוחן במשרד של בניין כלל, בה הוחזר לי רישיון הרכב, שבוע לאחר שנלקח ממני'.

אורי מקלב: יש כאן עוד כמה דברים, אבל אנחנו רוצים לדעת, לשמוע ממכם, איך זה פועל כשנהג מקבל הודעה על ליקוי, הוא צריך להגיע לפני בוחן תנועה להוכיח ש...

אורי מקלב: האם זה אמת שבוחן התנועה מגיע על אופנוע באיזה מקום שקובעים אותו?

אורי מקלב: אתה מכיר עוד סיפור שהיתה פנייה לבית שמש?

יאיר אייפרמן: היתה פנייה לבית שמש.

יאיר אייפרמן: בן אדם שהורד מהכביש, שיש לו עגלה נגררת.

יאיר אייפרמן: מצאו ליקוי בעגלה, אמרו לו 'אדון יקר, תוך 24 שעות אתה נמצא.

יאיר אייפרמן: ..

יאיר אייפרמן: תעמוד על הכביש הראשי, 38, תעמיד את הרכב, תחכה לבוחן תנועה שיגיע בשעה מסוימת'.

יאיר אייפרמן: אל"ף, זה לא מקום מוסדר, בי"ת, זה על כביש ראשי---

יצחק שגב: אתה היית שם?

יאיר אייפרמן: אני לא הייתי שם, אני מדבר איתך מפונה.

אורי מקלב: שגב, אם אתה יכול, תוכיח אחרת.

יאיר אייפרמן: כשאתה שואל למה אנשים לא פונים, אנשים לא רוצים להתעסק עם---

אורי מקלב: עזוב, יאיר.

אורי מקלב: מר שגב, אנחנו מאוד מעריכים, אתה יודע שאנחנו ממש מעריצים שלך, זו פנייה שהיתה לנו, אתה צריך לברר את זה.

יאיר שגב: אז תנו לנו לבדוק את עצמנו.

אורי מקלב: תשמע מה אתה צריך לבדוק.

יאיר אייפרמן: אבל זו התנהלות.

אורי מקלב: בוא תשמע מה אנחנו רוצים שתבדוק.

אורי מקלב: אנחנו נגיד לך מספר מקרים---

יצחק שגב: תאמין לי שכשאני מקבל תלונה, אני יודע מה צריך, האינטליגנציה שלי היא מספיק שאני אדע לנתח את המכתב הזה ולשאול את השאלות הקשות למשטרה, אבל תנו לנו לעשות שיעורי בית.

אורי מקלב: מר שגב, אנחנו מעריכים ומעריצים.

אורי מקלב: ..

אורי מקלב: אחד המבקרים שנמצא במשרדים ממשלתיים המוצלחים ביותר, אתה מאדיר את מוסד הביקורת, אני מלא הערכה.

אורי מקלב: אנחנו מקבלים בברכה את חברת הכנסת יוליה שמאלוב ברקוביץ’.

אורי מקלב: אנחנו מאוד מכבדים.

אורי מקלב: רק סדר הדיון לוועדה, אנחנו לא קובעים דברים, אנחנו מציפים את הנושא, זה נרשם בפרוטוקול.

אורי מקלב: אני כבר יודע את הסוף, שאתה אומר שאתה תבדוק את הדברים, אבל עוד לפני הבדיקה אנחנו רוצים גם לשמוע ביחד איך זה עובד.

אורי מקלב: נשמע ביחד.

אורי מקלב: זה שיש לך את המוסד שלך ואתה יכול לשמוע, זה בסדר, אבל תן לנו לשמוע גם אנחנו, מבחינה ציבורית, ואחרי זה מבחינה ציבורית יישמע פה מה הביקורת עשתה.

אורי מקלב: אנחנו לא עושים את זה על כל פנייה, אתה יודע שאני גם מפנה אליך לא מעט פניות, אני לא עושה את זה, אבל כשיש משהו עם פן ציבורי, לא משהו פרטי, שזה לא נגמר רק במישהו אחד שמתלונן, 'מישהו פגע בי', 'מישהו לא התנהג איתי טוב', על זה אני לא אעשה ועדה, אבל כשאנחנו אולי מזהים, אני אומר את זה ב'אולי', איזה התנהלות, אני קראתי לזה משהו כאילו פיראטי, תפקידי לא רק להגיד את הדברים, אלא לשמוע ושאתם תוכלו להשמיע ולבירור העניין.

אורי מקלב: מה היה?

אורי מקלב: היתה שעה והוא קבע?

יאיר אייפרמן: בגדול בסוף הוא המתין וכן הגיעו.

יאיר אייפרמן: השאלה היא למה זה לא מוסדר, איך זה נראה כלפי חוץ.

יאיר אייפרמן: בן אדם צריך להגיע בשעה ספציפית באמצע יום, ואם יש לו יום עבודה?

יאיר אייפרמן: הוא בעצם איבד יום עבודה בגלל שנותנים לו זמן נתון באמצע יום, תבוא לשם, תמתין עד שייצא אליך בוחן, יבדוק את הרכב.

יאיר אייפרמן: הוא טען שהבדיקה היתה, 'טוב, מה רשום בטופס?

יאיר אייפרמן: אוקי, נעשה לך וי, תיסע הלאה'.

יאיר אייפרמן: אם אנחנו עושים בדיקה שהיא בדיקה מקצועית, אז זה צריך להיות מקום מוסדר---

אורי מקלב: כן, זה צריך להיות משהו עם גוף, משהו שהוא לא פיראטי.

אורי מקלב: בבקשה, קודם תחבורה.

קריאה: לא היו תלונות למשרד התחבורה בינתיים.

קטי מורלי: אני לא הייתי במהות של הדיון, אני העליתי סוגיה אחרת לגמרי שהיא לא קשורה לסוגיה הזו.

קטי מורלי: היא קשורה, אבל לסוגיה אחרת, לכן אני לא חושבת שזה רלוונטי.

קריאה: התלונות היו כנגד המשטרה בינתיים.

קריאה: יש לנו ממשקי עבודה איתם, אנחנו עובדים איתם בשוטף.

קטי מורלי: אני מנהלת תחום תיאום נהלים ורישוי באגף הרישוי במשרד התחבורה.

קטי מורלי: למעשה אני אחראית על כל נושא תחום הרכב.

קטי מורלי: הממשק שיש לנו לכל נושא בדיקות הרכבים זה ההורדה.

קטי מורלי: כלומר אם נמצא רכב לא תקין, המשטרה מוציאה הודעת הורדה.

קטי מורלי: מעבר לזה שהיא מוציאה את ההודעה, היא גם מקלידה במחשב שיש ממשקים ישירים אלינו והיא מכניסה הערה של 'הורדה משטרה'.

קטי מורלי: המשמעות היא שאם למחרת אתה צריך לחדש את רישיון הרכב ואתה רוצה לחדש, אנחנו לא נותנים לך חידוש רישיון, אתה לא יכול לעשות שום פעולה עם הרכב הזה.

קטי מורלי: זה בעצם כדי להכריח---

אורי מקלב: למעשה לחשק את ה---

קטי מורלי: לאלץ את האנשים לבוא ולתקן את הליקויים הבטיחותיים, שזה מאוד מאוד---

אורי מקלב: שאם יש ליקויים, שלא יסתובבו עם הכבישים ללא...

קטי מורלי: זאת הסנקציה, כדי שהם באמת יבואו לתקן את הליקויים.

קטי מורלי: לכן אני, כשאני נכנסתי, אני דיברתי יותר על הפן שקורה, שאנשים מגיעים למשרדי הרישוי והמשטרה עדיין לא הורידה את ההערה הזו למרות שבעצם התיקונים תוקנו והם הציגו כבר את האישורים למשטרה, ואז הם פונים אלינו---

אורי מקלב: שהממשקים שיהיו בהורדה, לא רק בכניסה.

אורי מקלב: אני מבין שזה נושא אחר.

שלומית אבינח: אבל זה גם נושא ש...

אורי מקלב: את צודקת שזה נושא, אבל אם הם מודעים לזה לבד, אני מבין שאתם מנסים עכשיו---

איציק סרור: ההורדות שאתם מדברים עליהן, שצריכים לבוא ולהציג את הליקוי, רכב כזה, המשטרה לא מורידה אותו במסוף, זו הורדה זמנית ואם הנהג לא חוזר תוך 48 שעות, אז הוא יורד מהכביש.

שלומית אבינח: ואז הוא צריך לפנות למשטרה ולחפש, זה מה שהם אמרו.

שלומית אבינח: ..

אורי מקלב: זה בשלב השני, אנחנו דיברנו על הליקויים הקלים יותר, על הקבוצה הזאת שתוך 48 שעות הוא צריך להוכיח...

אורי מקלב: גם מאפשרים לו לנסוע עם הרכב, רק לצורך התיקון.

אורי מקלב: גם בליקויים יותר חמורים אני חושב שמאפשרים לו לנסוע עם הרכב עד המקום שהוא גר---

רוני לוינגר: למחרת היום.

אורי מקלב: יש שלוש דרגות, בדרגה האמצעית גם מאפשרים, אבל רק לזה ולא... בכל אופן, אנחנו רוצים להתמקד בחלק העיקרי של העניין הזה וזה המפגש השני שלו, להוכיח שהוא תיקן את הליקוי, בירור של הדברים, כל מה שאנחנו דיברנו.

אורי מקלב: אז בואו תגידו מבחינת

אורי מקלב: כם איך זה עובד.

רוני לוינגר: אני יועץ משפטי באגף התנועה.

רוני לוינגר: קודם כל אני מקדים ואומר שכמובן שהמשטרה פועלת לפי תקנות התעבורה ולפי נהלים שנמצאים כאן ומשתדלת לעשות הכל באופן חוקי, מסודר, תוך גישה שירותית.

רוני לוינגר: יכולים להיות מקרים נקודתיים שבהם יש איזה כשל שצריך לבדוק, לפעמים שוטר טועה, לפעמים אזרח טועה, כל דבר אפשר לבדוק וצריך לבדוק.

רוני לוינגר: אני לא יכול להתייחס למקרים הספציפיים כיוון שהם לא הובאו לידיעתנו קודם, אז זה לא יהיה רציני אם אני אתייחס.

רוני לוינגר: אני יכול לתאר במדויק את השיטה, איך היא עובדת ואיך היא מתבצעת ומיושמת ב-90% או 99% מהמקרים, ברוב המקרים.

רוני לוינגר: ישנם, כמו שפירטתי במסמך, כמה סוגי הורדות.

רוני לוינגר: יש בדיקות יזומות, ויש כתוצאה מתאונות דרכים.

רוני לוינגר: בהורדות שנובעות מבדיקה יזומה זה, בגדול, מתחלק לשניים; יש ליקויים קלים וליקויים חמורים.

רוני לוינגר: בנוהל המשטרתי, שכמובן אפשר לראות, השוטרים מונחים ומוסבר להם מה זה נקרא ליקוי קל ומה זה נקרא ליקוי חמור.

רוני לוינגר: למשל סיכון מיידי, מערכות בלמים, מערכות הגה, מתלים, שינוי מבנה.

רוני לוינגר: מכלולים לאישור שימוש ל-48 שעות.

רוני לוינגר: ליקוי שאינו מסכן את המשך הנסיעה, מחייב תיקון מיידי, אורות, מראות, צמיגים, דברים שלפי התקנה רכב על אביזריו, ציודו, תקנה 306, חייב להיות תקין בכל עת, כמובן זה לבטיחות הנוסעים.

רוני לוינגר: אם יש צמיג לא טוב, מראה לא טובה, לפעמים הנעילה לא טובה, המראה יכולה ליפול, חס ושלום יכול להידרדר לתאונת דרכים.

רוני לוינגר: המנגנון הזה של הורדה ל-48 שעות---

אורי מקלב: אתה יכול לראות רכב מרחוק ולהגיד לו שצריך איזון גלגלים?

רוני לוינגר: אני לא בוחן, אני לא יודע.

אורי מקלב: זה חלק מהדברים---

רוני לוינגר: זה מה שהיה שם?

רוני לוינגר: אני לא יודע.

אורי מקלב: היה עוד מקרה?

אורי מקלב: היתה פנייה שאתה---

יצחק שגב: שוטר שאמר 'ראיתי תוך כדי נסיעה שלך שהגלגל ככה מסתובב לו'?

רוני לוינגר: זה דבר שצריך לבדוק אותו.

רוני לוינגר: אז אני מבקש כאן, יש לנו קצין תלונות הציבור במשטרה, יש משרד לביטחון פנים---

אורי מקלב: לא ניכנס לפרטים, ננסה לראות את השיטה.

יצחק שגב: זאת נקודה חשובה מאוד כדי לוודא שאמנם השוטר הזה שאכן כך נהג, ש---

רוני לוינגר: אנחנו צריכים לבדוק את זה, זה דבר שחייב לבוא לידיעתנו, כדי שנוכל לבדוק את זה באופן---

שרה צוובנר: האם איזון גלגלים רשום ברשימת הליקויים הקלים?

שרה צוובנר: הרי יש רשימה מסודרת, האם זה נמצא ברשימה?

רוני לוינגר: לא ראיתי פה איזון גלגלים.

רוני לוינגר: לא יודע מה זה איזון, אני לא יודע מה הוא אמר לו, אלא אם זה כתוב.

רוני לוינגר: צריך לראות את טופס ההורדה, מה הוא כתב בהורדה.

שרה צוובנר: אני רק רוצה לדעת אם זה נמצא ברשימה.

רוני לוינגר: צריך לראות.

רוני לוינגר: אני רוצה לחזור בבקשה.

רוני לוינגר: המנגנון של ההורדה ל-48 שעות הוא מנגנון שנועד להקל על האזרחים.

רוני לוינגר: רישיון הרכב לא נפסל, לא מדווח למשרד הרישוי, אלא מה?

רוני לוינגר: יש ליקוי שחובה לתקן אותו, אז אומרים לאזרח 'קח לך יומיים, בזמנך, תתקן, תלך למוסך, תתקן ותבוא להציג את זה בכל תחנת משטרה שאתה רוצה'.

רוני לוינגר: בכל יחידת תנועה.

רוני לוינגר: הרי לא יעלה על הדעת שאם מישהו גר בבאר שבע ונסע לטיול ברמת הגולן ושם מצאו את הליקוי, לא יחזירו אותו לרמת הגולן.

אורי מקלב: מה זה נקרא נקודת משטרה?

רוני לוינגר: יחידת תנועה, איפה שיש בוחנים.

רוני לוינגר: בכל הארץ יש.

אורי מקלב: ניקח ירושלים, אתה יודע איפה---

רוני לוינגר: בוודאי, בבניין כלל.

אורי מקלב: ממה שאני יודע, זה לא המקרה הזה.

אורי מקלב: בוחן התנועה קובע בגבעת התחמושת.

רוני לוינגר: לא מכיר את העובדה הזאת.

אורי מקלב: ---עם אופנוע.

רוני לוינגר: לא יודע.

רוני לוינגר: חבר הכנסת, אני לא פעם ראשונה פה, אני אומר שיכול להיות שבמחוז מסוים בשעה מסוימת, בשבוע מסוים, היתה איזה בעיה, אבל זה דבר שאנחנו חייבים לבדוק מקודם.

רוני לוינגר: באופן כללי, על פי הנהלים, בכל יחידת תנועה בארץ, איפה שישנם בוחני תנועה בודקים את זה, יש מערכת, יש נוהל של 24 עמודים, עם טפסים, עם הזנות והכל, ושואלים את האזרח, מתוך גישה שירותית, 'לאן אתה רוצה שרישיון הרכב יגיע מהיחידה שבה הוא נלקח לך?', 'אתה מעדיף שרישיון הרכב יגיע אליך הביתה, או שאתה מעדיף שרישיון הרכב יגיע למשטרה ואתה תבוא תיקח את זה מכאן?

רוני לוינגר: '

שלומית אבינח: פה כתוב גבעת התחמושת.

אורי מקלב: רוני, אני יודע את זה מעוד מקרים, מקום הבדיקה בירושלים זה באמצע רחוב.

רוני לוינגר: אני לא מכיר באמצע הרחוב, ועל פניו זה לא מתאים לנוהל.

אורי מקלב: הוא גם לא מקבל שום טלפון שהוא יכול לברר.

אורי מקלב: על זה אנחנו מדברים, על השירות.

אורי מקלב: לא מדברים על פעילות המשטרה החוקתית, אין לי ספק שאתם עושים את זה כדין, אני מדבר על השירות לאזרח, איך האזרח יכול...

רוני לוינגר: אומרים תוך 48 שעות, לא אומרים לו בשעות העבודה.

אורי מקלב: יש פה כמה לאקונות.

יצחק שגב: בזמנו החופשי, 48 שעות.

אורי מקלב: זה ברחוב, כשאין משרד, אין שלט---

שלומית אבינח: בין השעות שתיים עד ארבע, כתוב.

שלומית אבינח: בבקשה, תראה.

אורי מקלב: אם זה משרד והוא מגיע בין שתיים לארבע, אז יודעים שמישהו נמצא.

אורי מקלב: כשזה ברחוב, זה גם גורם לאי בהירות, לחוסר ביטחון, לאנשים שלא יודעים לאן לפנות, למי לפנות, לאן הם מגיעים.

אורי מקלב: הוא לא יודע כמה לחכות.

אורי מקלב: אני מניח שאותו בוחן תנועה לא מגיע לכל השעה.

אורי מקלב: אם זה משרד, אז יודעים, הוא הגיע, עושה את העבודה שלו, או שהוא בוחר להגיע ברבע שעה הראשונה, או ברבע השעה האחרונה, במידה שלא איחר.

אורי מקלב: הוא סיפר על הסיפור בבית שמש, שזה על הכביש הראשי, וכשזה היה בים המלח, קודם שאלנו על המקרה הזה, כשהוא היה צריך לנסוע.

אורי מקלב: ..

אורי מקלב: עד איפה היה צריך לנסוע?

ישראל גולומב: בניין של המשטרה אחרי מעלה אדומים לכיוון---

רוני לוינגר: כן, מחוז ש"י, בוודאי.

רוני לוינגר: כן.

ישראל גולומב: אדם צריך לפנות למחוז ש"י, זאת אומרת שאם עצרו אותו בחברון, יש לו בערך שעה ורבע נסיעה עד מחוז ש"י.

ישראל גולומב: זה בפרייבט, ואם הוא במשאית, שהם בדרך כלל המכוניות ש---

רוני לוינגר: אני לא יודע איפה יש יחידת תנועה יותר קרובה, הוא יכול לפנות לשם.

ישראל גולומב: רישיון הרכב נמצא אצל השוטר.

רוני לוינגר: זה לא משנה, הוא מקבל רישיון זמני, הוא מותר בנהיגה, אף אחד לא אסר עליו---

ישראל גולומב: 48 שעות לתיקונים בלבד.

רוני לוינגר: בסדר, מה הבעיה לתקן במוסך?

רוני לוינגר: כמה זה ייקח?

רוני לוינגר: חצי שעה.

אורי מקלב: רישיון הרכב נמצא בתחנת.

אורי מקלב: ..

אורי מקלב: הוא צריך להגיע לשם.

רוני לוינגר: הוא מקבל רישיון, אין לו שום בעיה.

אורי מקלב: והוא יכול לבקש לשלוח לו.

רוני לוינגר: הטופס הזה מהווה אישור נהיגה.

רוני לוינגר: בוא נעשה את זה מסודר.

רוני לוינגר: שוטר שעוצר בן אדם, אנחנו מנחים את השוטרים לבדוק במסוף.

רוני לוינגר: במסוף רישיון הרכב שלו בתוך ה-48 שעות בתוקף, גם רישיון הנהיגה.

רוני לוינגר: אני יכול להגיד לוועדה עוד משהו, גם אם הוא לא הגיע תוך 48 שעות, המשטרה לא ממהרת לדווח על ההורדה למשרד הרישוי, היא מחכה עוד ימים.

רוני לוינגר: אתם יודעים מתי היא שולחת את ההורדה למשרד הרישוי?

רוני לוינגר: ביום ה-14.

רוני לוינגר: האזרחים לא יודעים את זה.

רוני לוינגר: אבל עוד פעם, אם הוא איחר, אם היתה לו חתונה, אם הוא בא---

אורי מקלב: בגלל שהוא לא מצא אותו, אז הוא היה אזרח הגון והוא לא נהג בזה, לקח לו שבוע עד שבסוף הוא הגיע---

רוני לוינגר: זו טעות, מותר לו לנהוג.

רוני לוינגר: אף אחד לא אסר עליו את הנהיגה.

שרה צוובנר: זה לא נכון, בטופס כתוב 'לפיכך הננו להודיעך כי השימוש ברכב הנ"ל בדרכים אסור, עד אשר יתוקנו בו הליקויים ועד אשר המשטרה תבדוק אם הרכב יתיר בו את השימוש'.

שרה צוובנר: כתוב, אסור.

שרה צוובנר: וכתוב שלפי התנאים הבאים לצורך תיקונים בלבד.

רוני לוינגר: לצורך תיקונים בלבד.

רוני לוינגר: מה הכוונה לצורך תיקונים בלבד?

רוני לוינגר: 48 שעות.

רוני לוינגר: יש אופציה יותר קלה, אופציה יותר קלה זה לפסול את רישיון הרכב שלו ולשלוח אותו לטסט חדש.

ישראל גולומב: יש אופציה לשלוח אותו גם לכלא.

יוליה שמאלוב-ברקוביץ: בדרך כלל אתה לא מוריד, אני מניחה, ב.מ.וו ומרצדס, אתה בדרך כלל מוריד---

רוני לוינגר: למה לא? לא קשור.

אורי מקלב: אם הוא שנה מאוחרת, הם רואים איזה סובארו, או---

יוליה שמאלוב-ברקוביץ: בסדר, בדרך כלל אתה מדבר על אנשים שהם קשי יום יותר, וזאת גם הסיבה שהרכב שלהם הוא פחות טוב---

איציק סרור: זה לא נכון.

רוני לוינגר: אנחנו בודקים את הרכב---

אורי מקלב: עם הרכב שלי לא עוצרים אותי.

אורי מקלב: רכב מהכנסת, רכב חדש, אף פעם לא עוצרים אותי לבדוק.

איציק סרור: אנחנו לא בודקים מצב חשבון בנק, אנחנו בודקים את הרכב.

יוליה שמאלוב-ברקוביץ: רכב מראה לך את מצב חשבון הבנק.

יוליה שמאלוב-ברקוביץ: זה מאוד מוזר, הקפיצות שלכם.

יוליה שמאלוב-ברקוביץ: אני מניחה שאם אני אעשה סטטיסטית, סטטיסטית אתם מורידים יותר רכבים ששנת הייצור שלהם יותר נמוכה מאשר רכבים יותר טובים.

יוליה שמאלוב-ברקוביץ: סטטיסטית, אי אפשר להגיד לא, כי אז באמת יש פה בעיה.

איציק סרור: קודם כל, רכב שהוא מעל 19 שנה עושה פעמיים בשנה טסט.

איציק סרור: הוא פחות---

רוני לוינגר: נכון, באופן סטטיסטי לרכבים ישנים יש יותר ליקויים.

רוני לוינגר: זה נכון.

רוני לוינגר: יפה.

איציק סרור: זרקת מרצדס וב.מ.וו, להם יש כסף, הם עושים שינויי מבנה במכונית שאת לא חלמת עליהם, שמים לך צמיגים שעולים אלפי שקלים---

יוליה שמאלוב-ברקוביץ: אני לא מדברת עליהם.

איציק סרור: אלה יותר מסוכנים מהגרוטאות.

יוליה שמאלוב-ברקוביץ: מה שאני רוצה לשאול, שבעצם ברגע שאתה עוצר רכב כזה, גם משאית נניח, ואתה מחייב אותו ב-48 שעות, כמו שכתוב בפנייה לוועדה לפניות הציבור, שזה מבורך מה שאתם עושים, זה חשוב מאוד להוריד מכוניות כאלה, אבל השאלה היא ככה; קודם כל כשאתם באים ואומרים ש'אתה צריך להגיע למוסך תוך 48 שעות, לתקן ולחזור', זו קצת בעיה, כי אם המוסכניקים יודעים את זה והם יודעים את זה, אז גם המחיר בהתאם, בגלל שהוא יודע שהבן אדם לחוץ, תוך 48 הוא צריך לסיים את התיקון.

איציק סרור: אבל ליקוי שמוגבל ל-48 שעות זה ליקוי קל, זה כמו צמיג שלהחליף אותו זה עשר דקות, או מנורה.

איציק סרור: אנחנו לא מדברים על ברקסים, הגה.

איציק סרור: אלה מבטלים את הרישיון---

יוליה שמאלוב-ברקוביץ: ומה קורה עם ברקסים?

רוני לוינגר: זה עוד לא הסברתי.

רוני לוינגר: יש נוהל מסודר.

רוני לוינגר: בליקוי חמור רישיון הרכב נפסל, יש סיכון, הקראתי כאן את הרשימה---

איציק סרור: הוא מקבל רישיון זמני להגיע למוסך.

איציק סרור: בתיקון הוא לא מוגבל בזמן, האוטו גם יכול לשכב חודש במוסך.

יצחק שגב: ואז לא יסחטו אותו גם.

יוליה שמאלוב-ברקוביץ: אבל גם אין לו רישיון.

איציק סרור: אין לו, הרכב מסוכן.

יוליה שמאלוב-ברקוביץ: הוא לא יכול לנהוג על האוטו של אשתו שהוא רכב 2011

רוני לוינגר: לא, רישיון הרכב נפסל.

רוני לוינגר: הוא יכול לנהוג על מה שהוא רוצה.

אורי מקלב: אם יש לו שלושה ליקויים, הקל, מה שמדברים ברשימה, פנסים, וינקר, איזון גלגלים או צמיגים, יש כבר ליקוי יותר חמור שיכול להיות ברקסים לא תקינים או---

איציק סרור: ויש רכב מסוכן שזה בגרירה.

רוני לוינגר: גרירה בלבד, אסור לו לנוע עוד מטר.

אורי מקלב: אז רישיון הרכב נפסל ו'עליך לעבור מבחן חוזר במשרד הרישוי'.

אורי מקלב: בעצם הוא כבר לא צריך להגיע למשטרה.

אורי מקלב: זה הולך למשרד הרישוי ושם העניין מסודר.

אורי מקלב: אם יש סיכון ממשי לתנועה, רואים משהו עקום, ממש סכנה, הוא לא נותן לו להמשיך והרכב נגרר.

אורי מקלב: אנחנו מדברים על אותה קבוצה, שהיא קבוצה לא קטנה, שבסך הכל בשנה יש כמעט 40,000 מכוניות שיורדות מהכביש באחד מהליקויים האלה, איך הם מקבלים את רישיון הרכב בחזרה, או איך הם מאפשרים---

יוליה שמאלוב-ברקוביץ: כן, אני הבנתי מה אתה אומר.

אורי מקלב: ואז אנחנו הבאנו שלושה מקרים בשלושה אזורים, אחד שאנחנו טענו שזה אזור מאוד רחוק, מחוז ש"י זה מקום ענק.

אורי מקלב: זה דבר אחד, יכול להיות שיתברר בתוך הוועדה---

יוליה שמאלוב-ברקוביץ: עוד מעט יחזירו את זה, אז לא תהיה לנו בעיה.

יוליה שמאלוב-ברקוביץ: 48 דקות, נסעת, חזרה---

אורי מקלב: יהיה מחוז אחד ולא יהיה מחוז ירושלים, כי מחוז ירושלים כזה קטן.

אורי מקלב: בלי פוליטיקה, זה רק אנחנו עוסקים בפוליטיקה.

אורי מקלב: דרך אגב, היא חברת כנסת של 'קדימה'.

רוני לוינגר: הכל ברוח טובה, המשטרה לא אחראית על הפוליטיקה.

אורי מקלב: רק שתדעו, היא נאמנה לארץ ישראל ולעם היהודי.

אורי מקלב: יש ב'קדימה' גם כאלה, הרבה כאלה.

יוליה שמאלוב-ברקוביץ: אני עכשיו מתחילה להבין למה יש את הרעיון להחזיר שטחים, זה פחות עבודה לכולם.

אורי מקלב: זה בגלל השירות הלקוי לאזרחים.

אורי מקלב: יש מקרים, כמו שאמרנו בבית שמש, שאומר יאיר, שזה על הכביש הראשי, באופן כאילו פיראטי, לא בתוך התחנה, לא בתוך משהו, הוא אומר לו 'תחכה בחוץ, בכביש'.

אורי מקלב: ואנחנו רואים גם כאן, שאני יודע את זה לא רק מהמקרה הזה, שהמקום הוא גבעת התחמושת---

שלומית אבינח: זה כתוב בדוח.

אורי מקלב: בדוח הזה ויש בדוחות אחרים שזה המקום של הבוחן וכך מתנהל הנוהל, כשהוא מגיע.

אורי מקלב: כאן אנחנו חושבים שהמקום הזה, שהוא לא מקום מסודר, יכול להביא גם לבלבול, זה מביא לשירות שלפי דעתי צריך לשפר אותו, מעבר לכך שאנחנו חושבים שהטופס צריך להיות יותר ברור, מינימום מספר טלפון אחד לבירור, אולי טיפה יותר ל...

אורי מקלב: אנחנו שואפים כל הזמן לתת כמה שיותר שירות טוב לאזרח ואנחנו מדברים רק על שירות טוב לאזרח, יותר ברור ויותר שקוף.

אורי מקלב: אנחנו עושים את זה מול קופות חולים, מול חברות---

שלומית אבינח: מה עם רשימת כתובות לצרף לדוח הזה שנותנים, עם טלפונים, לאן לפנות?

רוני לוינגר: אנחנו נרענן את ההנחיות שלנו ונבקש מהשוטרים, ננחה אותם, להקפיד יותר על מיקום מדויק בטפסים.

רוני לוינגר: אני מקבל את זה.

אורי מקלב: האם אתה חושב שמקום פתוח נקרא מקום שאנחנו מתנהלים כמדינה?

רוני לוינגר: אני חושב שצריך להפנות אותו ליחידת התנועה באופן מסודר ואנחנו נרענן את ההנחיות שלנו בנושא.

שלומית אבינח: אני חושבת שצריך להיות משהו מסודר כלל ארצי, לפי דעתי.

שלומית אבינח: כמו שאמרת רמת הגולן, כל דוח מודפס של המשטרה, משהו כתוב, עם רשימת כתובת, באר שבע ככה, תל אביב ככה---

רוני לוינגר: כל תחנות המשטרה בארץ?

שלומית אבינח: שניתן לגשת.

שלומית אבינח: כן, שזה יהיה מצורף.

רוני לוינגר: עם כל הכתובות?

רוני לוינגר: בכל מקום ניתן את הכתובות של כל הארץ?

שלומית אבינח: לא את תחנות המשטרה, אבל לא צריך להיתמם פה, כמו שדיברנו לפני זה, זה הלם כזה ולא כולם מודעים ו---

שרה צוובנר: כמה זה?

רוני לוינגר: יש עשרות.

יצחק שגב: אני רוצה לומר כמה דברים.

יצחק שגב: אל"ף, עם כל ה-30,000 וכמה, זה מופיע אצלכם, לא קיבלנו מאף אחד מכתב תודה על זה שהצלנו את חייו.

יצחק שגב: כי בעצם המשטרה לא עושה את זה דווקא, אלא מראה לו שמשהו לא בסדר.

יצחק שגב: הציג פה רוני, וקיבלתם גם מסמך מפורט, לגבי הנושא של העקרונות, חבר הכנסת מקלב, גם הקראת חלק ממנו, ואני אומר לכם עכשיו את החלק השני של המתרס, יש גם אנשים שיכולים לא לעבוד על פי הנהלים ולכן אנחנו נמצאים פה.

יצחק שגב: אמרתי את זה גם טלפונית ואני אומר את זה לפרוטוקול, במשך שש שנים שאני בתפקיד, גם כמבקר וגם כממונה על תלונות הציבור, לצערי אני אומר, כי אני שומע שיש תלונות, לא הגיעה אלינו שום תלונה.

יצחק שגב: אני בדקתי לאור השיחה שהיתה לי קדם לפגישה הזאת, ביוזמת גב' שרה צוובנר, בדקתי גם באתר, אולי הגיע למשטרה ולא הגיע אלינו, ואני שומע שגם למשטרה זה לא הגיע.

יצחק שגב: אנחנו מקבלים קרוב ל-4,000 תלונות בשנה, על כל מיני נושאים ואנחנו בודקים כל נושא ואנחנו לא עושים שום הנחות למשטרה, כי ישנם דברים עקרוניים.

יצחק שגב: יש פה אולי עוד הרבה דברים עקרוניים שאנחנו נצטרך לומר למשטרה באופן מערכתי, כמו שאת אמרת, לתקן.

יצחק שגב: מה שאני ממליץ, לוועדה אני ממליץ את הדבר הבא, כמו שאתם נוהגים עד היום, יאיר, יש לו ולך, כיושב ראש, יש קו פתוח, תעבירו אלינו, אנחנו באמת עושים כל מאמץ, ויעידו כל התשובות שהבאנו אליך.

יצחק שגב: גם בדברים שלא היינו בסדר, אמרנו שאנחנו לא בסדר.

אורי מקלב: אנחנו מקבלים את דבריך ומאמצים אותם.

יצחק שגב: תעבירו בבקשה את התלונות האלה ואנחנו---

אורי מקלב: אני רוצה להגיד לך ככה, תלונות על דבר מובנה טוב, אנחנו מעבירים אליך, אבל כאן אנחנו מבקשים מכם, אנחנו לא נגיע לשום מסקנות, לבדוק שוב מערכתית את העניין.

אורי מקלב: לא ששוטר מגיע, למה הוא מגיע בשתיים וחצי, זה בסדר---

יצחק שגב: יכולים להעיר מערכתית, כמו שאתה אומר, שלא יקבע מקום באמצע הכביש, או---

אורי מקלב: זה מה שאני אומר.

אורי מקלב: אני לא אומר ששוטר שלא פועל כראוי, שכולכם... אנחנו מדברים עכשיו על המבנה.

אורי מקלב: איך מתבצעת הקבלה של תיקון הליקויים, איפה זה צריך להיות, זה צריך להיות ממוסד יותר, מסודר יותר, הטופס.

יצחק שגב: השאיפה של השוטרים האלה זה למנוע תאונות.

יצחק שגב: נקודה.

רוני לוינגר: הערה אחרונה, בדוח הזה, שהועבר לי, השוטר היה אמור---

יצחק שגב: למה אתה מתייחס כרגע לזה?

יצחק שגב: אנחנו ניתן תשובה.

רוני לוינגר: כי אני קיבלתי את זה ספציפית.

רוני לוינגר: פה יש הורדה ולפי ההנחיות מגיע לדוח הזה דוח של 1,000 שקל על ההורדה, והוא כתב לו 'ללא דוח'.

רוני לוינגר: אז אולי השוטר התרשם מהמשכורת שלו והשוטר לא נתן לו את הדוח הזה למרות שהיה מגיע לו.

אורי מקלב: הוא גם לא מתלונן, שים לב, על השוטר, הוא מתלונן על---

רוני לוינגר: אני מסכים שהכתב לא ברור כאן, אני לא בטוח שזה גבעת התחמושת.

יצחק שגב: גם על הכתב אנחנו נבוא בטענות, השוטר צריך לכתוב בכתב יד שיהיה גם קריא.

אורי מקלב: השוטר שהוריד אותו, זה אותו שוטר שבא לבדוק?

רוני לוינגר: לא, זה השוטר שהוריד אותו.

רוני לוינגר: אני לא בטוח שכתוב פה גבעת התחמושת.

יצחק שגב: הכתב עצמו צריך להיות קריא, וגם על זה אנחנו נעיר לו.

אורי מקלב: תודה רבה.